РЕГЛАМЕНТ (ЕО) № 44/2008 НА КОМИСИЯТА
от 18 януари 2008 година
относно степента, до която могат да бъдат приети заявленията, внесени през първите десет дни на януари 2008 г. за издаване на лицензии за внос на масло от Нова Зеландия по квоти с номера 09.4195 и 09.4182
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1),
като взе предвид Регламент (ЕО) № 2535/2001 на Комисията от 14 декември 2001 г. за определяне на подробни правила за прилагане на Регламент (ЕО) № 1255/1999 на Съвета относно режима на внос на мляко и млечни продукти и за откриване на тарифни квоти (2), и по-специално член 35а, параграф 3 от него,
като има предвид, че:
Заявленията за издаване на вносни лицензии, подадени от 1 януари 2008 г. до 10 януари 2008 г., за масло с произход Нова Зеландия по квоти с номера 09.4195 и 09.4182, посочени в приложение IIIA към Регламент (ЕО) № 2535/2001, и за които Комисията е уведомена не по-късно от 15 януари 2008 година, са за количества по-големи от наличните. Поради това за заявените количества трябва да се определят разпределителни коефициенти,
ПРИЕ НАСТОЯЩИЯ РЕГЛАМЕНТ:
Член 1
Заявленията за издаване на лицензии за внос на масло с произход Нова Зеландия по квоти c номера 09.4195 и 09.4182, подадени съгласно Регламент (ЕО) № 2535/2001 от 1 януари 2008 г. до 10 януари 2008 г., и за които Комисията е уведомена не по-късно от 15 януари 2008 година, следва да бъдат приети, при условие че им се приложат разпределителните коефициенти, определени в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 януари 2008 година.